เรื่องร้องเรียน: เผาไหม้ กลิ่นเหม็นมากPM2.5 สูงมาก วันนี้เค้าหลบถ่ายรูปไม่เห็น บ้านเดิมที่แจ้งไปไม่กี่วันก่อน แจ้งไป 2-3 ทีแล้วค่ะ อากาศดีๆ แต่ตื่นมาเผาเกือบทุกเช้า ช่วยแก้ไขด้วยค่ะ ขอบคุณมากค่ะ
การดำเนินการของเจ้าหน้าที่: เจ้าหน้าที่ดำเนินการตรวจสอบข้อเท็จจริงในกรณีสถานที่ถูกร้องเรียน จากการตรวจสอบไม่พบร่องรอยการเผาขยะหรือเศษวัสดุอื่นใด แต่มักจะพบว่ามีการใช้เตาถ่านในการปรุง ประกอบอาหาร ซึ่งภายในพื้นที่ที่ถูกร้องเรียนจะมีอาคาร 2 หลัง และทั้งสองอาคารมีการใช้เตาถ่านปรุง ประกอบอาหาร และจากการที่เจ้าหน้าที่เคยได้มีหนังสือแนะนำในกรณีดังกล่าวบ้านหลังด้านในได้มีการปรับจุดการใช้เตาถ่านออกไปจากจุดเดิม แต่ยังมีลักษณะที่ยังไม่มิดชิดเท่าที่ควร เจ้าหน้าที่จึงได้ให้คำแนะนำดำเนินการหามาตรการที่ป้องกันมิก่อให้เกิดควันรบกวนจากการใช้เตาถ่าน ปรับวัสดุเชื้อเพลิง ลดควัน มิก่อให้เกิดกลิ่นและควันรบกวนผู้ที่อยู่อาศัยบริเวณใกล้เคียง อีกทั้งห้ามทำการเผาขยะหรือวัสดุอื่นใดโดยเด็ดขาด หากพบหลักฐานหรือร่องรอยการเผาอันพิสูจน์ได้ว่าเป็นการเผากำจัดขยะหรือเศษวัสดุอื่นใด จักได้ดำเนินการตามกฏหมายต่อไป ทั้งนี้สำนักงานเขตบางพลัดมิได้นิ่งนอนใจในปัญหาความเดือดร้อนที่เกิดขึ้น จึงจะได้มีการประสานเจ้าของผู้ครองครองพื้นที่ที่ถูกร้องเรียนควบคุมผู้เช่าพื้นที่ทั้ง 2 หลังคาเรือนนั้นมิก่อให้เกิดปัญหาจากการเผา รวมไปถึงการใช้เตาถ่านที่ก่อให้เกิดกลิ่นและควันรบกวน ต่อไป
ความเห็นของผู้แจ้ง: ขอขอบคุณเจ้าหน้าที่มากๆ ค่ะ และก็ต้องขอโทษที่ร้องเรียนไปบ่อยครั้ง ขอให้ไม่มีปัญหาอีกค่ะ ขอบพระคุณมากๆๆๆค่ะ
พื้นที่: แขวงบางพลัด เขตบางพลัด กรุงเทพมหานคร